‘Afrikaanse kampvegters’ tot US-raad verkiesHeinrich Gonzales. Foto: AfriForum Die nuwe raadslede is adv. Jan Christiaan Heunis, prof. André Coetzee en Heinrich Gonzales. Hul termyn strek van 2 April 2016 tot 1 April 2020. Heunis, ŉ senior advokaat, is die president van die US se konvokasie. Coetzee is emeritus professor en uitvoerende hoof van anestesiologie en kritieke sorg aan die US en Gonzales is ŉ prokureur in diens van AfriForum. Afriforum het intussen gesê Gonzales, Heunis en Coetzee is groot kampvegters vir onder meer die behoud van Afrikaans as moedertaalonderrigmedium by Maties. “Ons het die mandaat van die Afrikaanssprekende gemeenskap om te sorg dat Afrikaans as moedertaalonderrigmedium verseker en uitgebou word. Die US moet ŉ universiteit van meertaligheid wees eerder as om die Afrikaanssprekendegemeenskap uit te sluit,” het Gonzales gesê. “Ons wil almal wat aan die verkiesing deelgeneem het en meer spesifiek, die lede wat vir ons gestem het, bedank vir hul ondersteuning en die geleentheid om hul spreekbuis op die raad te wees.”